
FEBRIS  REMITTENTIS 

CURATIONE. 

J 

0 

PROOEMIUM. 

Commercium,  novum  illud  imperii  instru¬ 
mentum,  famam  nomenque  gentis  Britanni¬ 
cae  jamdudum  per  ultimos  orbis  terrarum 
fines  divulgaverat ;  sed,  nondum  classes  ejus 
igniferae,  aut  legiones  bellicosae,  omnes  fere 
terras  a  Gadibus  usque  ad  Gangem,  obses- 
serant,  quum  maligna  hostis  impotentis  atro- 

citas  eas  ad  regiones  remotissimas  evocavit. 
Medici  his  expeditionibus  designati,  morbos 
nunquam  nisi  libris  aliorum  sibi  cognitos,  sed 
variis  regionibus  proprios,  tum  primum  vide¬ 
runt  :  et  sua  infelicitate  docti,  novam  ple¬ 
rumque  medendi  rationem  instituerunt.  Ne¬ 
que  res  omnino  fefellit,  nam  haud  paucae, 
hinc,  curationes  valde  utiles  innotuerunt'; 
adeo  quidem  speciosae  et  multae,*  ut  an 
gloriosissima  hujus  belli  terminatio,  osoris¬ 
que  libertatum  eversio ;  aut  varia  medico¬ 
rum  contemporanea  inventa,  plus  postero¬ 
rum  commodis  servitura  sint,  dubitare  au- 
sim.  Verum,  inter  omnia.  Febris  Remittens 
haudquaquam  neglecta  fuit,  multis  libris  et 
disceptationibus  exculta ;  praecipue  sub  for- 

*  Sanguinis  in  febre  detractio  liberior ;  Syphilidis 
sine  Hydrargyri  usu,  curatio,  variaque  chirurgica  in¬ 
venta,  pauca  ex  plurimis  nominentur. 

ma  qua  Insulas  Americanas,  Indosque  Eoos 
depopulatur :  vix  autem,  ea  conditione  qua 
Insulas  Graecorum  infestare  solet,  tractata 
fuit.  Quoniam  ego,  inter  alia  militaria  mu¬ 
nera,  has  Insulas  per  longum  tempus  inco¬ 
lui  5  curationem  hujus  formae  in  Disserta¬ 
tione  Inaugurali  quae  sequitur,  amplexus 
sum,  quibusdam  de  morbi  indole  cadaveris¬ 
que  incisione  praemissis. 


MORBUS, 

Eebris  quae  incolas  Insularum  Graeca¬ 
rum,  magisque  adhuc  advenas  istius  plagae 
vexat.  Remittens  est.  Remissio  autem,  se¬ 
cundo,  tertio,  quarto,  sexto  vel  octavo  mor¬ 
bi  die  apparet,  saepissime  tamen  tertio  vel 

quarto.  Haec  febris  est  quae  Hippocrate, 
Celso,  et  Galeno  praecipue  describitur;  et 
post  longam  annorum  seriem,  indicia  omnino 
immutata  ostendit. 

A  febre  ejusdem  nominis  Indica  imprimis 
distinguitur ;  nam  remissio  longe  evidentior 
fit,  sed  diebus  magis  incertis ;  vomitus  niger 
rarius  adest,  et  flavedo  illa  morbo  Indico  fa¬ 
miliaris  hic  minus  frequentius  videtur.  In¬ 
super,  proclivitas  febris  nostrae  Graecanicae 
ad  inflammationem  longe  vehementior  esse 
apparet,  nec  tamen  vires  vitae  tam  perdite 
profundit. 

Signa  pro  anni  tempestate,  aliisque  ab 
causis  haud  semper  bene  cognitis,  variant; 
sed  rarissime  adeo  gravia  vel  debilitantia  ex- 
istunt,  ut  hominem  primo  accessu  vel  ante 

tertiam  morbi  diem  extinguerunt ;  quod,  in 
regionibus  tropicis,  quotidie  accidit;  dum 
haec  ad  sextam,  octavam  vel  decimam  diem 
plerumque  protrahitur. 


CORPORIS  INCISIO. 

Pathologiae  nuperus  Anatomiaeque  pro¬ 
gressus  hanc  operationem  multo  utiliorem 
reddiderunt.  Varia  enim  phaenomena,  in¬ 
flammationem  spectantia,  in  cadavere  olim 

parum  intellecta  sunt :  adeo  quidem  ut,  in 

) 

vetustioribus  medicis  multum  aegre  explica¬ 
bile,  multum  perquam  dubium,  de  talibus 

dissectionibus  invenitur.  Recens  haec  ac¬ 
curatio  febrem  prae  omnibus  morbis  illustra¬ 
vit,  atque  si  non  causas  morbi  detexerit,  ef- 

fectus  saltem  imprimis  cavendos  revelavit. 
Notae  inflammationis  cerebro  ej usque  mem¬ 
branis,  pulmonibus,  visceribusque  abdomina¬ 
libus  exhibitae,  paucis  ante  annis  prorsus  ne¬ 
glectae  sunt :  nunc  ab  omnibus  etiam  Tyro- 
nibus  decantatae,  medicinam  magna  ex  parte 
mutaverunt.  Periculum  quidem,  potius  vi¬ 
detur,  ne  his  nimis  attendatur,  et  notae  for¬ 
tuitae  vel  secundariae  pro  causis  febrium  as¬ 
sumantur.  Sic  nuperi  quidem  febrem  quasi 
cerebri  vel  membranarum  inflammationem 
esse  dixerunt ;  nec  raro  plenitudinem  vena¬ 
rum,  dependente  cadaveris  capite,  post  mor¬ 
tem  comparatam,  eodem  absurde  retule¬ 
runt. 

Minuta  quidem  notarum  morbo  post  mor¬ 
tem  relictarum  exploratio,  remedia  quae  si¬ 
milibus  affectibus  praescribenda  veniunt,  ne- 

quit  non  egregie  quoad  exhibitionis  modum 
temperare. 

Antiquis  tamen  viris  superstitio  et  leges, 
hujusmodi  investigationis  fere  praescripsit ; 
atque  haec  una  res  est,  quae  medicum  hodi¬ 
ernum,  clarissimis  antiquis  in  tantum  ante¬ 
posuit  Dum  vero  indoctorum  praejudicata 
paulatim  recedentia,  hanc  utilissimam  inves¬ 
tigationem  medicis  vitae  civili  operatis,  pari 
passu  exaugent ;  militaribus  quidem  medicis 
non  tantum  amota  sunt  omnia  impedimenta, 
sed  minuta  corporum  morbidorum  scrutatio 
munus  ab  illustri  exercitus  medicorum  Di¬ 
rectore  Generali  praescribitur. 

Quum,  inter  annorum  multorum  stipen¬ 
dia  varias  maris  Mediterranei  insulas  cum 
exercitu  Britannico  visitarem,  nonnullas  sa- 

tis  diu  incolerem,  crebrae  mihi  occurrerunt 
occasiones  corpora  Febre  Remittente  mortu¬ 
orum  inspiciendi,  animus  est,  antequam  ultra 

» 

progrediamur,  quandam  utcunque  brevem, 
descriptionem  notarum  quae  semet  inspec¬ 
tioni  obtulerunt  exarare. 

1.  Cerebrum.  Supra  diximus  nonnullos, 
signis  inflammationis  adductos,  febrem  in 
cerebro  inflammato  posuisse ;  neque  negan¬ 
dum  est  hanc  partem,  seu  inflammatione  seu 
alia  quavis  aflectione  saepissime  in  febribus 
perturbari.  Hujus  rei  et  ipse  quodammodo 
testis  sum  :  quippe  qui  cerebrum  rarissimis 
utique  exemplis  integrum  omnino  invenirem. 

Vasa  durae  matris  et  piae  matris,  hoc  est, 
membranarum  non  minus  quam  cerebri  ip¬ 
sius  sanguifera,  omnia  insolito  distensa,  san- 

guine  turgebant,  praecipue  in  partibus  ubi 
his  organis  integris,  nullus  rubor,  nullum 
certe  vas  sanguineum  videri  solet. 

Ventriculi  laterales  humoris  quasi  seri 
copiam  saepe  haud  mediocrem  habuerunt. 
Hic  liquor  inter  cerebri  convolutiones,  ea- 
rumque  tunicas  propiores  haud  raro  apparere 
solebat. 

✓ 

2.  Hepar.  Hujus  visceris  plerumque 
magnitudo  ampliata  est,  saepe  quoque  in¬ 
flammationis  signa  per  faciem  ejus  externam 
exhibens.  Inferiore  ejus  et  anteriore  parte 
vesicula  fellis  jacebat  nigra,  et  in  omni  fere 
exemplo,  bile  viscida,  crassa,  tenace,  et  atra 
distensa.  Haec  materia  qua  saccus  undique 
repletus  est,  colore  et  crassitudine  picis  li¬ 
quidae  videbatur. 


B 

3.  Lienis,  Omnibus  jam  satis  constat 
hoc  viscus  vim  Febrium  Intermittentium 
aegre  sustinere,  sed  saepe  induratum  et  in 
immensam  molem  expansum  totum  fere  ven¬ 
trem  implens  :  neque  raro,  mera  pressione 
Hydropes,  Haemorrhoides,  tandem  quidem 
Hecticam,  non  nisi  morte  solvendam,  indu¬ 
cere  solere.  Hinc,  facile  suspicetur  aliquis. 
Febrem  Remittentem  utpote  fortiorem  vio¬ 
lentius  adhuc  huic  membro  nociturum  esse, 
quod  re  vera  accidit.  Nam  longe  plurimis, 
lienis  in  vastam  magnitudinem  extumescit, 
bis,  terve  mensuram  naturalem  superans,  cu¬ 
jus  color  et  crassitudo  sanguini  grumis  refer¬ 
to  haud  multum  abhorrent. 

.  4.  Stomachus,  Quum  febrientes  vomitu 

perpetuo  lacessiti  fuissent,  tunica  ventriculi 
villosa  in  inflammatione  semper  reperta  est. 

praesertim  adversus  pylorum,  unde  in  non¬ 
nullis  exemplis,  inflammatio  ad  bene  mag¬ 
nam  intestini  portionem,  proserperit. 

I 

5.  Pancreas,  Haec  glans  sive  a  positu, 
sive  a  fabrica,  sive  denique  a  levi  nexu  vaso¬ 
rum  quae  eam  adeunt,  multo  miniis  febribus, 
aliisve  sanguinis  congestionibus  affici  solet, 
quam  volumen  et  concoctionis  necessitudo 
promitteret.  Hinc  est,  quod  semel  tantum 
illud  morbosum  vidi,  etiamsi  nullam  occasio¬ 
nem  praetermisi,  qua  scrutationibus  hujus¬ 
modi  interessem.  Hoc  vero  in  exemplo  pan¬ 
creas  in  cartilaginem  fere  conversum  appa¬ 
ruit,  volumine  insigniter  diminuto :  sed,  cum 
nunquam,  ut  jam  dictum,  similem  eventum 
conspectus  sum,  nihil  cum  morbo  commune 
habuisse  judico. 

Flavedo  illa  quae  partes  internas  non- 
nunquam  maculare  solebat,  semper  pro  por¬ 
tione  flavedinis  in  cuticula  externa  dispersa 
observatur.  Haec  flavedo  mihimet  bene  per¬ 
suasi,  a  bile  exoritur,  quae  omnia  intestino¬ 
rum  vasorumque  sanguinem  vehentium  cava 
circumeans,  tandem  homine  jam  mortuo,  per 
tuborum  horunce  parietes  tran sudat,  et  om¬ 
nia  vicina  commaculat.  Cadavera  enim  quae¬ 
vis,  partes  fellis  vesicae  confines  flaventes^ 
habent :  atque  manifestum  est  quo  plus  bilis 
in  vasis  sanguiferis  circulet,  eo  plus  in  cute 
infra  cuticulam  deponetur,  atque  pari  ratione 
latior  illius  post  mortem  transudatio  visce¬ 
rumque  discoloratio. 

Signa  praecipua  morbosa  quae  scalpello 
patescerent  sic  ordine  descrispi :  non  ideo 
tamen  credendum  est  haec  semper  eadem 

serie  semet  excepisse,  vel  etiam  omnia  eodem 
in  homine  crebro  inventa  esse :  attamen, 
plura  vel  pauciora  modo  hoc,  modo  illo  ca¬ 
davere,  neque  certo  ordine  reperi.  Hoc  ta¬ 
men  regulari  conservavi ;  nimirum,  ut  affec¬ 
tus  pathologici  prius  descripti  constantiores 
sint,  atque  frequentius  semet  incisorum  ocu¬ 
lis  offerant,  hos  primo  sic  loco  honoravemus. 

Erant  nihilominus  quamvis  rarissime  ca¬ 
davera,  quibus  nihil  morbosi  se  ostendebant, 
saltem  quod  causam  mortis  suggereret :  hoc 
tamen,  repeto,  rarissime  videbatur ;  neque 
ullus  est,  cui  morbum  contemplandi  suppe¬ 
tiit  opportunitas,  praesertim  quam  saepe  vis¬ 
cus  aliquod  vitae  muneribus  necessarium  no¬ 
tas  inflammationis  prae  se  ferat,  qui  affirmare 
dubitaret  hoc  in  morbo  diathesin  phlogisti- 
cam  dominari.  Signa  quidem  omnia  quae 


14 


DISSERTATIO  MEDICA 


supra  nominavi  totidem  testimonia  sunt  hu¬ 
jus  opinionis,  adeo  mire  a  majoribus  praeter¬ 
missae. 

In  causas  hujus  inflammationis  hic  inqui¬ 
rere  noluerim.  Qui  febrem  inflammationem 
vocant,  verba  mutant  sed  non  res  definiunt ; 
atque  difficilime  hercle  indicabit  aliquis  tem¬ 
pus  ipsum  quo  haec  actio  in  partibus  incipit. 
Nonnullis  opinio  est  sanguinem  in  parte  in¬ 
flammata  imprimis  congeri :  deinde,  ab  hac 
congestione  post  tempus  incertum  inflamma¬ 
tionem  incipere ;  sed  haec,  perinde  ac  aho- 
rum  sententiae  difficultatibus  suis  premi  vi¬ 
detur. 

MEDENDI  RATIO. 


Cum  de  causa  inflammationis  post  mor¬ 
tem  observatae  supra  disputarem,  perturba¬ 
tionem  cerebri  illam,  mature  in  Febre  Re¬ 
mittente  occurrentem  consulto  omisi.  Nam 
cerebri  functiones  nondum  didicimus,  nedum 
leges  quae  genus  vasorum  cum  eo  connec- 
tunt :  et  insani  fuisset  explicationem  rei  non 
intellectae  longa  verborum  ambage  tentavis- 
se.  Nihilominus,  ob  hanc  ipsissimam  cau¬ 
sam,  initio  Febris  Remittentis  magis  quam 
cuivis  alii  febri  fere  attendenduin  est :  nam¬ 
que  febre  istiusmodi  incipiente,  vasa  cerebri 
semper  plena  sunt;  quae  plenitudo  si  non 


V 


0 


16  DISSERTATIO  MEDICA 

celerrime  subducetur,  munera  illius  vitalis 
organi,  qualiacunque  demum  sint,  brevissi¬ 
mo  tempore  perturbabit;  et  illa  semel  tur¬ 
bata,  rarissime  ullis  remediis  restitui  sole¬ 
bant. 

Ad  primum  igitur  morbi  impetum  tri¬ 
ginta  circiter  sanguinis  unciae  statim  detra¬ 
hendae  sunt,  seu  ab  arteria  temporali,  seu  a 
brachio,  indifferenter;  nam  mihi  quidem, 
postquam  utrumque  modum  plene  expertus 
essem,  levissimi  esse  momenti  unde  sanguis 
venisset,  modo  satis  sanguinis,  satisque  ma¬ 
ture  effluxisset,  apparuit. 

Paua  hac  febre  aegroti  reperiuntur  qui 
sanguinis  detractionem  quantum  rei  necessi¬ 
tas'  postulat,  corpore  erecto  perferre  valent. 
Quam  ob  causam,  et  quum  syncope,  hoc  in 

morbo  haud  ulla  commoda  mihi  conferre  vi¬ 
detur,  sanguinem  dum  supini  reclinantur  ae¬ 
groti  abstrahi  debet.  Syncope  enim  sola  nun¬ 
quam  morbum  solveret ;  atque  febris,  mor¬ 
bus  laesione  generis  nervosi  pendens,  vel 
certe  multum  hujusmodi  laesionis  habens,  a 
causis  syncopes  facile  afficitur;  longe  quidem 
priusquam  ullus  permanens  effectus  a  sangui¬ 
nis  missione  productus  fuerit. 

Sed  syncope  sanguinis  fluxum  inutiliter 
cohibit ;  ideoque  aeger  ponendus  est  in  po¬ 
situ  qui  animum,  quantum  fieri  potest,  ne  de¬ 
ficiat  impedit.  Hic  supinus  est,  nam  cere¬ 
brum  hoc  modo  minus  subito  sanguine  suo 
stimulo  necessario  privatur,  neque  levi  hu¬ 
morum  diminutioni  succumbit. 


c 

Quamvis  in  casibus  quibusdam  signa  non 
multum  levantur  hac  prima  administratione, 
tamen  in  plurimis  aliis,  capitis  dolor  et  stu¬ 
por  mirabiliter  levari  statim  sentientur.  San¬ 
guis  missus  plerumque  firmus  est,  superficiem 
coriaceam  albam  ostendens.  Post  sanguinis 
detractionem  purgans  ex  submuriate  Hy- 
drargyri  miti  et  Jalapa  compositum,  parvis 
sulphatis  Sodae  vel  sulphatis  Magnesiae  por¬ 
tionibus  insequentibus  exhiberi  debet.  Sul- 
phas  Magnesiae  vel  Sodae  continuandus  est, 
brevibus  intervallis  interpositis,  donec  alvus 
libere  et  copiose  responderit. 

1 

Per  diem  hanc  primam  si  capitis  dolor 
recurreret,  comitante  vultu  rubore  suffuso, 
pulsu  pleno,  duro  et  frequente,  cum  vasis 
tunicae  adnatae  sanguine  turgentibus  5  om¬ 
nia  quae  signa  si  non  tollentur,  delirium  cer- 

tissime  praenunciant,  iterum  iterumque  nul¬ 
la  mora  interposita,  ad  sanguinis  missionem 
confugiendum  est,  usque  ad  quantitatem  an¬ 
tea  praescriptam,  nisi  prius  symptomata  im¬ 
minuta  fuerunt.  Sed  quod  ad  quantitatem 
detrahendam,  nobis  secundum  aetatem  con¬ 
ditionemque  aegri  regendum  est. 

Quum  initio  solummodo  morbi  est,  quod 
sanguinis  missio,  auxilium  scilicet  potentis- 
simum,  adhibenda  est ;  necessarium  nonnun- 
quam  fit,  ad  hoc,  bis  terve  secundum  symp¬ 
tomatum  violentiam,  primo  in  die  confu» 
gere. 

Debilitas  periculosa  a  detractione  sangui¬ 
nis  tempestiva  minime  metuenda  est ;  nam, 
quo  copiosior  fuisset  haec  evacuatio,  morbo 

incipiente,  eo  magis  celer  convalescentia  re- 
periebatur :  res  etiam  in  aliis  febris  generis 
bus  haud  inobservata. 

Si  illae  autem  sanguinis  exinanitiones  non 
intra  horas  quadraginta  octo  ab  initio  morbi 
factae  sint,  nimis  sero  venient,  vel  minus  ef¬ 
ficaces  erunt. 

Quanquam  in  hoc  morbi  stadio  effectus 
sanguinis  detractionis  generalis  mihi  dubius 
esse  videtur,  tamen  hirudinum  applicatio  par¬ 
tibus  dolentibus  haud  inutilis  invenietur. 
Hae  enim  cum  sanguinis  detractio  generalis 
praeierit,  capitis  dolore  redeunte,  solamen 

multum  praebebunt. 

/ 

! 

Quandoquidem,  et  hoc  minime  negligen- 
dum  est,  cerebri  functiones  post  tertiam  mor- 

bi  diem  turbatae  fuerint,  seu  a  necessaria  de¬ 
pletione  foede  neglecta,  vel  infeliciter  exhi¬ 
bita  ;  tum  sanguinis  missio  larga  dubium 
admodum,  imo  valde  noxium  ni  multum  fal¬ 
lor  remedium  videtur.  An  haec  cautio  ad 
febres  continuas  tractandas  commodari  de¬ 
bet,  videant  periti :  ipse  quidem  in  Febre 
-Remittente  rem  experientia  didici. 

Post  detractionem  sanguinis  liberrimam 
et  alvi  solutionem  amplam,  humores  versus 
superficiem  derigendae  sunt,  diaphoretico¬ 
rum  usu  medicamentorum. 

Quum  nausea  nulla  supervenerit,  optime 
huic  proposito  Tartras  Antimonii  parvis  por¬ 
tionibus  saepe  repetitis  accommodatur,  quia 
ventrem  insuper  solutam  conservare  solet. 
Sin  vero  nausea  vel  vomitus  adsit,  quod  ple- 

'  fumque  accidit,  hic  sal  admitti  non  potest, 
Acetas  Ammoniae  hoc  tempore  humores  ad 
summam  cutem  optime  dirigit ;  atque  vesi- 
catorium  ^imul  scrobiculo  cordis  admove¬ 
tur,  quod  vim  insignem  ad  vomitum  cohi¬ 
bendum  possidet. 

Vasorum  capitis  plenitudine  sublata,  al¬ 
voque  liberaliter  soluta,  et  febre  nihilominus 
cum  remissionibus  parum  distinctis  durante, 
ad  usum  Hydrargyri  recurrendum  est.  In 
hac  occasione  Submuriatem  Hydrargyri  qua¬ 
si  semper  usus  sum  ;  et  ad  salivationem 
quamprimum  excitandum  adhiberi  debet. 
Opium  aliquando  huic  commode  adjicitur,  et 
aliquando  medicamenta  valde  diversa  prout 
alvum  nimium  affecerit,  quae  per  totum  hunc 
morbum  laxa  omnino  servanda  est. 

Saepenumero,  quum  morbus  non  omnino 
devictus  fuerit  ab  exinanitione,  (quod  saepe 
accidit)  reliquiis  nonnullis  usque  adhaerenti¬ 
bus  ;  aeger,  quandocunque  Hydrargyrus  sa¬ 
livationes  inducere  valuit,  covalescere  inci¬ 
pit.  Hoc  his  praecipue  accidit  exemplis 
ubi  cutis  flavedo  multa  est  cum  molestia  in 
Hypochondrio  dextro. 

Cognitum  est,  ams  liberum  circuitum  in 
Febre  Typhoide  ad  rapidam  sanationem  mul¬ 
tum  conferre;  aliquando  etiam  morbum  in 
summo  ejus  impetu  frangere  et  fugare.  Vix 
autem  minora  commoda  inde  percipiuntur  in 
Febre  Remittente  ubi  series  actionum  mor¬ 
bosa  minus  facile  a  causis  externis  affici  vi¬ 
detur.  Dispersio  aeris  novi  per  cubicula  et 
corpora  aegrorum  sensu  medico  ventilatio 
vocatur.  Variis  in  modis  fit,  sed  optime  erit 


24 


DISSEUTATIO  MEDICA 


circumagendo  aerem  purum  externum  per 
aedes ;  aut  aere  immutato,  aegrum  ipsum  ab 
aere  impuro  ei  circumdato  in  salubriorem  ef-^ 
ferendo.  Hic  ultimus  modus  etiam  prodesse 
multum  dicitur,  quando  febriens  ab  alia  parte 
in  aliam  ejusdem  cubiculi  translatus  est :  sic 
atmosphaeram  quasi  malignam  circa  aegrum 
diffundi,  haud  ambigue  indicans.  Etiamsi 
nulla  mihi  sit  suspicio  de  natura  hujus  morbi 
contagiosa,  nihilominus  quoniam  aeris  impuri, 
effluviique  humani  conglomeratio,  multum 
omnia  indicia  aggravare  tendet  5  atque  for¬ 
tasse,  nonnullis  etiam  in  exemplis  typum  Fe¬ 
bris  mutare  a  forma  Intermittente,  ad  Re¬ 
mittentem  vel  Continuam  valeat  5  ventilatio 

accurata,  summa  cura  cura  adhiberi  debet. 
Quapropter,  in  Nosocomiis  lectuli  aegrotan¬ 
tium,  quantum  maximum  fieri  potest,  distare 
debent,  semper  certe  intervallo  trium  pedum 

interposito.  Aegro  vestimenta  tenuia  levia- 
que  praebeantur,  linteis  frequenter  mutatis. 

Quin  in  tempestate  calidissima,  cubiculi 
solum  aceto  spargatur,  quod  vaporando,  ae¬ 
rem  refrigerat,  odorem  undique  gratum  si¬ 
mul  diffundens. 

Quicquid  commodi  aqua  frigida  corpori 
perfusa,  nonnullis  in  Febre  Epidemica  Indiae 
Occidentalis  remittente  praestitisse  videatur, 
mea  utique  experientia  inter  Insulas  Graecas 
perinde  utilem  fuisse  confirmare  non  ausim. 
Temporaneum  certe  solatium  levamen  que 
haud  raro  induceret ;  quae  tamen  celeriter 
febris  augmentum  semper  reversio  sequeba¬ 
tur.  Equidem  cum  apud  initium,  solum 
scilicet  tempus  medicinae  propitium,  deple¬ 
tiones  mature  et  libere  satis  adhibitae  fue- 

runt,  sanatio  aeque  felix,  sive  affusio  frigida 
usurpata  sive  omissa  est,  procedebat. 

Etiamsi  tamen  affusio  frigida  remedium 
mihi  ambiguum  videretur :  nihilominus  aqua 
tepida  ex  spongia  per  totum  corpus  perfusa, 
utilissima  semper  visa  est.  Tempus  adhibi- 
endi  est  cum  sanguine  misso,  et  purgatione 
alvi  rite  facta,  cutis  adhuc  arida,  calida  et 
constricta  maneret.  Tunc  corpus  aqua  te¬ 
pida  perfusum,  gratum  omnium  signorum  le¬ 
vamen  nunquam  non  producit.  Hic  affectus 
producitur  fortasse  non  solum  temperamen¬ 
tum  corporis  diminuendo,  sed  etiam,  omnes, 
cutis  totius  corporis  superficiei,  sordes  suble¬ 
vando. 

Morbo  adhuc  incipiente  capillos  abradi 
jubeo,  non  tantum  quod  multo  facilius  ante 

delirii  ingressum  quam  postea  perfici  potest, 
sed  etiam  quod  hac  operatione  perfecti,  ae¬ 
gros  se  commodius  haberi,  et  quasi  refectos 

percipere  adnotavi,  Qt  quod  crebras  consequi 
sinet  capitis  lavationes  ex  aceto  et  aqua,  quae 

haud  unquam  omitti  debent.  Celsus  de  do¬ 
lore  capitis  in  Febribus  loquens,  dicit ;  “  Si 
capitis  dolores  sunt  rosam  cum  aceto  miscere 
opportet,  et  in  id  ingerere :  deinde  habere 
duo  pittacia,  quae  frontis  latitudinem,  longu 
tudinemque  aequent;  ex  his  invicem  alte¬ 
rum  in  aceto  et  rosa  habere,  alterum  in  fron¬ 
te,  aut  intinctum  iisdem  lanam  succidum  im¬ 
ponere.’’  In  nostris  temporibus  aeque  utilis 
erit  haec  administratio  in  Febre  Remittente, 
de  cujus  curatione  loquimur. 

Ab  ipso  Febris  Remittentis  initio,  regi¬ 
men  antiphlogisticum  ut  dicitur,  rigide  im- 

perandum  est.  Potus  diluentes,  cum  vel 
sine  acido  prout  aeger  ipse  postulabit,  libe- 
raliter  concedi  debent,  cura  habita  ne  ven¬ 
triculus  supra  modum  distendatur,  nimio  po¬ 
tus  haustu  una  vice  devorato. 

Purgantia  in  hoc  morbo,  proxime,  ut  su¬ 
pra  comprehendimus,  post  sanguinis  missio¬ 
nem  administrantur,  nec  opus  est  longa  prae¬ 
scriptione  de  his  exhibendis ;  cura  semper 
habita,  ut  ejusmodi  medicamenta,  ex  Jalapa 
vel  Rheo  cum  submuriate  Hydrargyri  con¬ 
junctis  praeparata,  repetantur  haud  segniter, 
donec  dejectiones  speciem  priorem  et  natu¬ 
ralem  induerint,  nigredine  et  foetore  morbo¬ 
so  simiae  exutis. 

Sed  si  non  obstantibus  remediis  omnibus 
quae  scripta  fuerunt  morbus  procedit,  pulsu 

debili  et  frequentissimo  evadente,  delirioque 

f 

cum  aliis  debilitatis  signis  superveniente,  ad 
usum  vesicatoriorum,  remediorumque  stimu¬ 
lantium  recurrendum  est.  Hydrargyrum  au¬ 
tem  assidue  sub  forma  frictionis,  ventriculo 
nunc  eum  retinere  non  amplius  valente,  ad¬ 
hiberi  oportet.  Vinum  nunc,  in.  quantitate 
effectibus  ejus  regenda,  adhiberi  debet.  E- 
vacuatio  alvi  regularis  enematibus  emollien¬ 
tibus  efficitur,  et  aegri  vires,  quam  optime 
possumus,  sustinendae,  indiciaque  importu¬ 
nissima  allevanda  sunt. 

Dum  alvo  ex  intervallis  justis  reddendae 
operam  damus,  in  ultimo  hujus  morbi  tem¬ 
pore,  urinae  fluxus  minime  negligendus  est ; 
res  certe  minis  saepe  praetermissa,  quaeque 
se  in  vesica  accumulando  irritationem  mo¬ 
lestissimam  inducat.  Hoc  ne  fiat  clarissimus 

Gregorius  impense  vigilare  jubet,  atque  cu¬ 
rantem  subinde  aegri  urinam  inspicere,  scili¬ 
cet  ut  compertum  habeat,  hominem  lotium 
rite  reddidisse. 

Quandocunque  vero  urinae  expellendae 
difficultas  existit  neque  enematibus  stimulan¬ 
tibus  neque  aliis  modis  solitis  debellanda,  ul¬ 
tra  horas  xxiv.  non  expectandum  est  quin 
fistula  ad  aquam  educendam,  (catheter  dicta) 
per  urethram  in  vesicam  demittatur;  nam 
irritatio  hujus  nihil  est  si  cum  irritatione  uri¬ 
nae  vesica  detentae  comparetur. 

Cinchonam  multum  meritoque  in  quibus¬ 
dam  Febribus  Remittentibus  laudatam,  in 
hac  Febre  Graecanica  solum  utilem  esse  per¬ 
suasus  sum,  post  remissionem  perfectam  ex¬ 
hibitam.  Mihi  enim  apparuit,  quando  cin- 

chona  adhibita  fuisset  in  remissionibus  minus 
completis,  effectum  habuisse  exacerbationem 
sequentem  accelerandi.  Quandocunque  ta¬ 
men  remissio  manifesta  intercedit,  tum  cin- 
chonae  administratio  in  dosibus  amplis  non 
negligenda  est.  Drachmam  plerumque  hora 
quaque  exhibere  solitus  sum. 

Dum  convalescit  aeger  infusum  quassiae 

vel  decoctum  cinchonae  summo  cum  fructu 

adhibeatur.  Alvus  simul  soluta  servanda  est. 

» 

Appetito  revertente,  cibus  modice  su¬ 
mendus  estj  recidiva  enim  intemperantiam 
vix  unquam  non  sequitur.  Solis  radii  quo¬ 
que  utiliter  evitantur,  dum  ad  exercitationes 
solitas  qualescunque  fuerint,  gradatim  admo« 
dum  redit  convalescens. 

Quum  curationis  progressus  a  maturi  re¬ 
mediorum  adhibitione  adeo  multum  pendeat, 
vigilandum  est  ut  protinus  primo  insultu  de¬ 
tegatur.  Si  velut  epidemicus  apud  milites 
appareat,  non  tantum  crebras  instituere  in¬ 
spectiones  oportebit  medicos,  sed  praefecti 
minores  manipulos  accurate  recensere  de- 
bent,  et  quemcunque  languidum,  hebetem 
videant,  vel  cibi  consueti  edendi  impoten¬ 
tem,  cum  illico  in  rationes  aegrotantium  re¬ 
ferre. 

